Sankie Mthembi-Mahanyele

**Sankie Dolly Mthembi-Mahanyele** ( o a neng a fana ka **Mthembi** pele; o o tshotsweng ka Mopitlo a le masome mabedi le boraro ngwaga wa 1951) o pele a neng a itsege ka leina la **Sankie Mthembi-Nkondo** kgotsa **Sankie Nkondo**, ke mopolotiki, moemedi le molweladitshwanelo o o kgatlhanong le puso ya tlhaolele. E ne e le tona wa matlo go tswa ka 1995 go tsena 2003, o berekile gape e le mothusa mokwaledi-mogolo wa African National Congress (ANC) go tswa ka 2002 go tsena 2007.

## Botshelo jwa a le mmotlana le go lwela ditshwanelo
Mthembi-Mahanyele o tshotswe ka Mopitlo a le masome mabedi le boraro kwa Sophiatown kwa Johannesburg, ngwaga wa 1951. O alogile mo dithutong tsa matric kwa Sekane-Ntoane High School kwa Soweto ka 1970 a ya go tsena sekolo se segolwane se se tlwaelesegileng ka diphuduego tsa polotiki sa University of the North, a aloga ka bachelor's degree ka 1976.

Morago ga go aloga, Mthembi-Mahanyele o ne a tshabela kwa ntle le African National Congress (ANC), e e neng e thibeletse kwa Lusaka,Zambia. E ne e le mmegadikgang wa Radio Freedom a bereka ka fa tlase ga ga Thabo Mbeki mo lephateng la dikgang tsa mafatshe a sele la ANC. Ka nako e (le morago), o ne a kwala buka ka leina la sephiri la Rebecca Matlou.

## Tiro ya gagwe fa e sale ka puso ya tlhaolele

### Puso
Morago ga phelelo ya puso ya tlhaolele ka 1994, o ne a tlhomiwa mothusa tona wa pabalesego mo pusong ya Aforika Borwa, ka fa tlase ga tautona Nelson Mandela. O ne a emela ditlhopho tsa mothusa mokwaledi mogolo wa ANC kwa bokopanong jwa masome mane le borobabongwe ka Morule 1994, mme le ntswa go ne go dumelwa fa a ne a na le kemo nokeng ya ga Mandela,Mbeki le Jacob Zuma, o ne a latlhegelwa ke ntlhopheng wa lekalana le le mo molemeng Cheryl Carolus.

Morago ga loso lwa ga Joe Slovo, o ne a nna tona wa matlo go tswa ka 1995 go tsena 2003, a bereka ka fa tlase ga ga Mandela le motlhatlhami wa gagwe Mbeki. Ka 1999, o ne a sekisa pampiri ya dikgang ya Mail & Guardian a e sekisetsa go mo senya leina,    mabapi le magatwe a pampiri eo ka Morule 1998 a gore Mthembi-Mahanyele o neetse tsala ya gagwe konteraka ; kgotlatshekelo ya ikuelo e ne ya dumalana le ya Johannesburg gore pego e o ga se tshenyo leina. Ka 2003, o ne a fenya seetsele go tswa kwa United Nations Habitat ka tiro ya gagwe ya maemo a matlo.

### Pereko ya morago
Go ithola marapo ga ga Mthembi-Mahanyele mo palamenteng go ne ga sala morago ga go tlhophiwa ga gagwe jaaka mokwaledi mogolo wa ANC kwa bokopanong jwa masome matlhano le motso ka Morule 2002. O nnile mo maemong ao go fitlhelela ka bokopano jwa masome matlhano le bobedi ka Morule 2007, fa a ne a sa emela ditlhopho. Mo dingwageng tse di fa moragonyana, o ne a bereka e le modulasetilo wa letlole la kgothetso la Aforika Borwa go tswa ka Tlhakole 2012 go fitlhelela a ithola marapo ka 2015. E ne e le moemedi wa Aforika Borwa kwa Switzerland go tswa ka 2018 go tsena 2022, fa a tlhomiwa moemedi kwa Spain.

## Botshelo jwa gagwe
Fa a tshabile, Mthembo-Mahanyele o ne a nyalwa ke Zinjiva Winston Nkondo, a itsewe ka leina la Sankie Mthembi-Nkondo. Nkondo o ne gape e le molweladitshwanelo wa ANC le mokwadi (a dirisa leina la sephiri la Victor Matlou); ba ne ba kgaogana. Ka 1996, Mthembi-Mahanyele o ne a nyalwa ke Mohale Mahanyele (o o tshotsweng ma 1939 a tlhokafala ka 2012) e le mogwebi. Ba ne ba na le ngwana wa mosetsana a le nosi, o o bidiwang Nare.

## Metswedi